tomron87/hebrew-wikipedia-sentences-corpus huggingface dataset:
ערפדים בהוליווד, קבוצת על בהשתתפות אליס קופר, ג'ו פרי, וג'וני דפ, הוציאו קאבר של "'Heroes'" באלבומם Rise מ-2019, כאשר דפ ביצע שירה ראשית למסלול.
בשנת 2012 השיר הושמע כאשר ספורטאים מבריטניה נכנסו לאצטדיון האולימפי במהלך טקס פתיחת אולימפיאדת קיץ 2012, ולאחר טקסי מדליות במהלך האולימפיאדה.
הוא שימש גם כאשר הקבוצה הפראלימפית של בריטניה נכנסה לאצטדיון במהלך טקס הפתיחה ב-29 באוגוסט 2012.
בשנת 2014, השיר הוצג בטריילר הבכורה של הסרט הברזילאי Praia do Futuro .
השיר הושמע גם ב "אתה לא צריך לחיות כמו שופט ", פרק של משפחת סימפסון כאשר ליסה מנסה להבין איך להפוך את הומר לגיבור לתחרות נאומים בבית הספר.
בימים שלאחר מותו של בואי בינואר 2016, השיר הועבר בספוטיפיי יותר מכל שיר אחר של בואי.
ב- טוויטר משרד החוץ הגרמני הוקיר את בואי על כך שהוא "עזר להפיל את החומה ".
הוא הגיע לשיא חדש של מספר 12 בבריטניה לאחר מותו של בואי.
בשנת 2017 הושמע השיר בסוף גמר הסדרה של סדרת הטלוויזיה המונפשת רגיל מופע.
סרט 2019 Jojo Rabbit משתמש בגרסה הגרמנית של בואי לשיר ("Helden") במהלך הסצנה האחרונה וסיום הזיכויים.
Here We Go Around Again (רשום בתור Here We Go Round Again בקלטת הדמו של קארי) הוא שיר שהוקלט על ידי הזמרת-יוצרת האמריקאית מריה קארי, מתוך אלבום האוסף שלה, The Rarities.
השיר יצא לאור ב-11 בדצמבר 2020 ביפן בלבד, על ידי חברות התקליטים לגסי רקורדינגס וקולומביה רקורדס, כסינגל השלישי והאחרון מתוך האלבום; הוא הופץ על גבי קלטת שמע לצד "".
השיר נכתב והופק על ידי קארי ובן מרגוליס.
לדבריה, הוא היה הרצועה הראשונה בקלטת הדמו שלה.
"Here We Go Around Again" הוקלט על ידי דנה ג'ון שאפל והמיקסינג שלו נעשה על ידי בריאן גארטן.
על פי ההערות האלבום, קארי הצהירה "תמיד אהבתי את זה ואכן רציתי שהוא ייכלל באלבום הראשון שלי.
אני לא זוכרת למה זה לא קרה; ייתכן שזה כיוון שלא הצלחנו למצות את גרסת הדמו הראשונית שהקלטנו באותה העת.
עם זאת, החלטנו להוציא אותה לבסוף".
בריאיון לפרד ברונסון, מרגוליס חשף ששיתוף הפעולה הראשון שלהם, "Here We Go Around Again", הוקלט בחלק האחורי של מפעל הארונות של אביו בצ'לסי, ניו יורק: "זה היה הדבר האמיתי הזה של מוטאון.
היא כתבה את כל הבתים.
התרגשנו מאוד כי היא נשמעה מדהימה.
זו הייתה ההתחלה של שיתוף הפעולה".
"Here We Go Around Again" הופץ לראשונה ב-21 באוגוסט 2020, במהלך פגישה שהתקיימה ב-Zoom Video Communications עם כתבים, משפיענים ומעריצים כדי לקדם את "Save the Day".
ב-19 בנובמבר 2020, הוכרז שהשיר יצורף ל-"" ויופץ כסינגל על גבי קלטת שמע, במהדורה מוגבלת ביפן, שיצאה באופן רשמי ב-11 בדצמבר 2020. עם זאת, למחרת, קלטת השמע הייתה זמינה ברחבי העולם בחנות המקוונת הרשמית של קארי, כשהיא כלולה בחבילות עם פריטי לבוש ואביזרים.
כתב מטעם מגזין בילבורד, ג'ו לינץ', תיאר את הטיזר הראשון של "Here We Go Around Again" שהוקרן בבכורה עולמית במהלך הפגישה ב-Zoom Video Communications של קארי עבור "Save the Day" כ"קטע משיר של חמישיית הג'קסונים, שמקורו בהופעת הבכורה שלה שאירעה ב-1990".
כותב מטעם Idolator, מייק ואס, הצהיר ש"קשה להבין איך משהו המקסים והקליט הזה [ללא מאמץ] לא נכנס לרשימת הרצועות הסופית של אלבום הבכורה של מריה".
בהמשך, הוסיף שמדובר בשיר "קצבי המזכיר את 1990. היא נשמעת בו כל כך תמימה".
מייקל ווד מלוס אנג'לס טיימס, שיבח את השיר וקבע כי השירה שלה "מדויקת כמו תמיד" ושיבח את סגנון הכתיבה שלה.
קלטת שמע יפנית במהדורה מוגבלת
אזורתאריך יציאהפורמטחברת תקליטיםמקורעולם11 בדצמבר 2020הזרמת מוזיקה • הורדה דיגיטליתלגסי • קולומביה
Here We Are (בעברית: הנה אנחנו) הוא שיר של הזמרת הקובנית-אמריקאית גלוריה אסטפן אשר הופץ בדצמבר 1989 בארצות הברית ובשאר העולם במהלך 1990. השיר יצא כסינגל השלישי מאלבום הבכורה של אסטפן, Cuts Both Ways.
השיר הופץ כבי-סייד ביחד עם גרסת כיסוי לשיר "Don't Let the Sun Catch You Crying" של אלטון ג'ון ברחבי אירופה ומאוחר יותר גרסת כיסוי הופיעה גם באלבום, Hold Me, Thrill Me, Kiss Me.
לשיר הופצה גם גרסה פורטוגזית בשם "Toda Pra Você", שנכללה מאוחר יותר גם באלבום האוסף, Éxitos de Gloria Estefan ובגרסה הפורטוגזית של אלבום הבכורה.
בשנת 2019 אסטפן העלתה לחשבון היוטיוב שלה גרסה נוספת של השיר בספרדית בשם "Tu y Yo" ("אתה ואני") לרגל 30 שנה לצאת השיר.
גרסה זו נכללה גם באלבום, Brazil305. הזמרת סלין דיון עשתה גרסת כיסוי לשיר בספיישל הטלוויזיוני, All The Way Concert.
בארצות הברית השיר זכה להצלחה כאשר הגיע למקום ה-6 במצעד האמריקאי ובכך הפך לשיר התשיעי של אסטפן להיכנס לעשירייה העליונה במצעד.
בנוסף השיר הגיע למקום הראשון במצעד השירים העכשוויים למבוגרים שם נשאר במשך 5 שבועות.
בנוסף השיר זכה להצלחה גם בקנדה, יפן ואוסטרליה כאשר נכנס לכל המצעדים של אותם מדינות לעשרים העליונים.
באירופה זכה להצלחה פחותה כאשר במצעד האירופאי הכללי השיר הגיע למקום ה-55 בלבד.
"Heroes" (בעברית: "גיבורים") הוא הסינגל השלישי מתוך האלבום Us and Them, אלבומה השני של להקת הרוק האמריקאית שיינדאון.
השיר הגיע למקום הרביעי במצעד הרוק המיינסטרימי ובמצעד הרוק הפעיל של מגזין הבילבורד, ולמקום ה-28 במצעד הרוק האלטרנטיבי של המגזין.
את השיר כתבו ברנט סמית וג'סין טוד, סולן וגיטריסט הלהקה, יחד עם המלחין והמפיק המוזיקלי, טוני בטאליה.
"Here Comes Your Man" ("הנה בא האיש שלך") הוא שיר של להקת הרוק האלטרנטיבי האמריקאית פיקסיז, שנכתב על ידי סולן הלהקה פרנק בלאק (בלאק פרנסיס).
השיר הופק על ידי גיל נורטון, והוא יצא לאור כסינגל השני מתוך האלבום השני של הלהקה, "Doolittle", ביוני 1989.
"Here Comes Your Man" נכתב על ידי בלאק פרנסיס בנערותו, והוקלט עבור קלטת דמו של הלהקה משנת 1987, אך לא נכלל באלבומיה הקודמים של הלהקה, "Come On Pilgrim" או "Surfer Rosa", מכיוון שפרנסיס לא רצה להוציאו לאור.
המבקרים ראו ב"Here Comes Your Man" את שיר הפריצה של פיקסיז.
ג'ון דולן ממגזין "ספין" הגיב שזה "השיר הנגיש ביותר אי פעם של להקת אנדרגראונד".
השיר הגיע למקום השלישי במצעד Billboard Modern Rock Tracks בארצות הברית.
בשנת 2019, הסינגל זכה לעיטור זהב בקנדה.
פרנסיס כתב את "Here Comes Your Man" בערך כשהיה בן 14 או 15. לאחר הקמת הפיקסיז, המפיק פול קולדרי ציין שהקבוצה לא רצתה להקליט את "Here Comes Your Man" עבור אלבום הדמו שלה "The Purple Tape".
המפיק גארי סמית אמר, "היה חוסר רצון להקליט את "Here Comes Your Man" כי זה היה פופ מדי, היה בזה משהו ישיר מדי".
כשראש חברת ההפקות 4AD, איבו ווטס-ראסל, בחר את רשימת הרצועות לאלבום הבכורה של הלהקה, "Come on Pilgrim", הוא השמיט בכוונה את "Here Comes Your Man".
ווטס-ראסל הצהיר שהוא אהב את השיר, אבל ש"זה הרגיש יותר מדי מסחרי".
ווטס-ראסל גם הרגיש שהוא מזכיר מדי את השיר "Spanish Stroll" של מינק דה-וויל.
הקלטה של השיר נדחתה גם להיכנס לאלבום "Surfer Rosa".
פרנסיס אמר כי במהלך הקלטת "Doolittle" הוא חש נבוך מ"Here Comes Your Man", אבל מכיוון שהמפיק גיל נורטון אהב מאוד את השיר, הוא הסכים להקליטו.
נורטון הקליט את הלהקה מבצעת את קולות הרקע של השיר כאשר פרנסיס לא היה זמין לכך.
השיר כלל עיבוד שונה מהקלטות קודמות של הרצועה, ופרנסיס הוסיף לו בית נוסף.
השיר נפתח באקורד הנדריקס, שאותו אהב ג'ואי סנטיאגו, גיטריסט הלהקה.
הגיטרה האקוסטית מנגנת את האקורדים D-G-A, בעוד שסנטיאגו מנגן ריף גיטרה.
בראיון למגזין "NME", פרנסיס התייחס למשמעות השיר:
המילה "boxcar" הייתה ככל הנראה נקודת ההתחלה למילות השיר, ופרנסיס הציע שהשיר נוצר בחלקו בהשראת השיר "Carnival of Sorts (Box Car)" מאת אר.אי.אם..
קליפ המקדם את הסינגל, בבימוי משותף של ניל פולוק וג'ונתן בקמאייר, מציג את הלהקה מנגנת על כלי הנגינה שלה דרך עדשת עין הדג, בזמן שהמצלמה עוברת באופן אופקי על פני חלל ההופעה ובמאונך על חברי הלהקה הבודדים.
בנימה הדומה לליפ סינק, פרנסיס והבסיסטית קים דיל פותחים וסוגרים את הפה שלהם בזמן עם השירה שהוקלטה מראש, אך לא מנסים לבטא את המילים באמצעות שפתיהם.
"Here Comes Your Man" יצא לאור כסינגל ביוני 1989, והקליפ של השיר זכה להשמעה ב-MTV.
פיקסיז מיעטה לנגן את "Here Comes Your Man" בקונצרטים או באירועי קידום מכירות.
הכותב המוזיקלי בן סיסריו תיאר עמדה זו כ"נימה של קולג' רוק - יש להימנע מהלהיט, משיר הפופ, הנחשב לא אותנטי, בעוד שהשיר האגרו, השיר האנטי-מסחרי מייצג לגיטימציה".
ג'ואי סנטיאגו סיפר כי הלהקה ביטלה הופעה גדולה שהוזמנה, משום שמארגניהּ דרשו השמעה של "Here Comes Your Man", ופיקסיז לא היו מוכנים לכך.
השיר מופיע בסרט הקומדיה הרומנטית 500 ימים עם סאמר מ-2009, שם שרה אותו הדמות הראשית, טום הנסן, בבר קריוקי.
הוא הופיע גם בפרק "Hardly Kirk-ing" של משפחת סימפסון (2013) ובפרקים 9 ו-10 של מר מרצדס (2017).
השיר הוצג בפרסומת של חברת סיטי בשנת 2017.
כל השירים נכתבו על ידי פרנק בלאק.
"Here with Me" הוא סינגל הבכורה של הזמרת-יוצרת האנגלייה דיידו.
הוא הסינגל הראשון שהוציאה מאלבום האולפן הראשון שלה מ-1999, No Angel.
השיר נכתב על החבר שלה באותה העת, בוב פייג', והופץ ב-17 במאי 1999 בארצות הברית אך לא הופץ בממלכה המאוחדת עד פברואר 2001, ושימש כסינגל הבכורה שלה בארץ הולדתה.
במדינות אחרות, הופץ כסינגל השני מהאלבום, אחרי "Thank You".
זמן קצר לאחר יציאתו, "Here with Me" שימש כשיר הנושא של תוכנית המדע הבדיוני האמריקאית "רוזוול" (1999–2002).
"Here with Me" הגיע למקום הרביעי במצעד הסינגלים הבריטי, והפך לסינגל השני ברציפות של דיידו שדורג בחמישייה הפותחת, בעקבות "Stan", שיתוף פעולה עם אמינם שכלל דגימה מתוך הבית הראשון של "Thank You".
השיר הפך גם ללהיט בצרפת, הונגריה, ניו זילנד ופורטוגל, והגיע למקום ה-16 במצעד השירים מתחת להוט 100 בארצות הברית באוקטובר 2000. באוסטרליה, הרצועה הגיעה למקום הראשון במצעד ה-ARIA Hitseekers לאחר ההופעה החיה של דיידו בטקס פרסי המוזיקה של ARIA לשנת 2001.
שני וידאו קליפים רשמיים הופקו עבור "Here with Me".
הגרסה הראשונה צולמה ב-1999, והופצה במיוחד עבור השוק האמריקאי.
את הגרסה האמריקאית ביים ביג טי וי!
– ובה ניתן לראות צילומים של הזמרת בהופעות שונות.
מאוחר יותר, הצהירה דיידו שהיא מקווה לצלם וידאו קליפ חדש עבור השיווק הבין-לאומי שלו.
הגרסה השנייה, שצולמה בצבע מלא ובוימה על ידי ליז פרידלנדר, פורסמה במאי 2000. הקליפ הונפק עבור השווקים הבריטיים והאירופאיים; הקליפ לגרסה הבין-לאומית צולם במרכז העיר טורונטו, אונטריו, קנדה.
במרוצת השנים הועלה הקליפ ליוטיוב, שם הצליח לצבור קרוב ל-100 מיליון צפיות בסך הכול.
עלילת הגרסה השנייה של הקליפ מתחילה כשדיידו לובשת בגדים בצבע כחול ומצלמת סצנה בחדר שינה בצבע כחול.
לאחר סיום הצילומים, היא מנקה את עצמה ויוצאת לטיול ארוך במרכז העיר בטורונטו.
היא עוצרת בבית קפה ורוכשת לעצמה כוס קפה; מיד לאחר מכן, היא מפילה אותו וממשיכה ללכת לבדה ברחובות ומעילה נשמט.
בסופו של הקליפ, חוזרת דיידו לדירתה, שם ניתן לראות גבר שוכב על המיטה שלה.
אזורתאריך יציאהפורמטיםחברת תקליטיםמקורארצות הברית17 במאי 1999רדיו רוק מודרני • רדיו טריפל אייאריסטה29 ביוני 1999רדיו להיטים עכשווייםהממלכה המאוחדת12 בפברואר 2001תקליטוראריסטה • BMG • צ'יקיאוסטרליה11 ביוני 2001
"Here with Me" (בעברית: "כָּאן יַחַד אִתִּי") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השביעי שלה, La Luna.
השיר יצא לאור בשנת 2001, כסינגל הרביעי והאחרון מתוך האלבום, על ידי חברות התקליטים איסט וסט רקורדס ואנג'ל רקורדס.
הוא מעין גרסת כיסוי של השיר המקורי.
גרסת הכיסוי צורפה למהדורה האירופאית של La Luna, כמו גם למהדורה האמריקאית.
השיר "Here with Me" בוצע והוקלט עשרות פעמים במרוצת השנים, על ידי מוזיקאים שונים ברחבי העולם.
בין 1999–2000 הקליטה ברייטמן את אלבום האולפן השביעי שלה, La Luna, במסגרתו החליטה להקליט גרסה משלה ל-"Here with Me".
לצד גרסת כיסוי זו, הקליטה מחדש שירים נוספים במסגרת האלבום.
פרק זמן לצאתה, עלתה גרסתה של ברייטמן לספוטיפיי, שם הצליחה לצבור רבע מיליון השמעות.
"Here with Me" זכה להצלחה בעולם ובוצע על ידי ברייטמן במהלך מספר הופעות, ביניהן בתוכנית הטלוויזיה, Programa Livre.
אף על פי שיצא כסינגל, לא ביצעה אותו ברייטמן במהלך סיבוב ההופעות "La Luna World Tour", שאירע בין 2000–2001.
אזורתאריך יציאהפורמטחברת תקליטיםמקורכלל העולם2001תקליטור • הורדה דיגיטליתאיסט וסט • אנג'ל
Heroes & Villains הוא אלבום הסולו השני של המפיק המוזיקלי האמריקאי מטרו בומין.
האלבום יצא לאור ב-2 בדצמבר 2022, על ידי חברות התקליטים בומינטי וורלדווייד וריפבליק רקורדס.
באלבום הופעות אורח של ג'ון לג'נד, פיוצ'ר, כריס בראון, דון טוליבר, טראוויס סקוט, 21 סבאג', יאנג ניודי, יאנג ת'אג, דה ויקנד, מוסטאפה, אייסאפ רוקי, טייקאוף (בשירו הראשון שיצא לאחר מותו) וגאנה.
שם האלבום נחשף לראשונה ב-22 בנובמבר 2022, יחד עם תאריך צאתו.
העטיפה של האלבום נחשפה מספר ימים לאחר מכן, והיא מהווה מחווה לזו של אלבום האולפן התשיעי של להקת פינק פלויד, Wish You Were Here.
האלבום נלווה בסרט קצר שפורסם ב-30 בנובמבר, בו משתתפים גאנה, יאנג ת'אג, לקית' סטנפילד ומורגן פרימן, שקריין את אלבומם של בומין ו-21 סבאג', Savage Mode II.
האלבום הגיע היישר אל המקום הראשון במצעד הבילבורד 200, עם 185,000 יחידות שקולות לאלבום.
השירים "Creepin'" ביחד עם דה ויקנד ו-21 סבאג' ו-"Superhero (Heroes & Villains)" ביחד עם פיוצ'ר וכריס בראון הגיעו לעשירייה הפותחת בבילבורד הוט 100.
והוא מהווה את תחילתה של סדרת ספין-אוף של סדרת Might and Magic של New World Computing של משחקי וידאו, ההצלחה של Heroes of Might and Magic הובילה למספר משחקי המשך.
בשנת 1996, NWC הוציאה גרסה מעודכנת של המשחק, שהועברה ל-Windows 95. גרסה חדשה זו כללה עורך מפות, מחולל מפות אקראי, אודיו של CD ותרחישים חדשים.
כבונוס, King's Bounty נכלל גם בתקליטור.
המשחק מספר את סיפורו של לורד מורגלין איירון-פיסט, שנאלץ לברוח ממולדתו דרך פורטל קסום, מכיוון שבן דודו, רגנאר, כבש את כס המלוכה לאחר שדודו, אביו של רגנאר, הרג את אביו של איירון-פיסט, היורש הלגיטימי של הכס.
הוא מוצא את עצמו יחד עם נאמניו המעטים בארץ מוזרה ולא ידועה, הנקראת אנרות'.
הארץ אינה נשלטת אך מיושבת על ידי איירון-פיסט ושלושה מצביאים נוספים: לורד סלייר הברברי, המלכה הקוסמת למנדה והקוסם לורד אלאמאר.
בקו העלילה הקנוני, לורד איירון-פיסט מביס את שלושת יריביו ומקים ממלכה חדשה באנרות'.
זה אפשרי עבור השחקן להוביל את הפלגים האחרים לניצחון, אולם זה לא בא לידי ביטוי במשחקים הבאים של סדרת Heroes of Might and Magic.
Heroes of Might and Magic מתרחש בעולם פנטזיה בסגנון ימי הביניים המלא ביצורים המזוהים לעיתים קרובות עם מיתוסים ואגדות.
יצורים אלו מרכיבים את הכוחות הצבאיים (החיילים) איתם מנסה השחקן לכבוש יריבים.
השחקן מוביל גנרלים דרך עולם המשחק בראש צבאות החיילים.
הגנרלים הללו, המכונים "גיבורים", מספקים אמצעי לחקור, לתקוף, להביס ולרכוש את ארבעת העקרונות הבסיסיים במשחק.
המטרה הסופית של המשחק היא בדרך כלל ללכוד את כל טירות האויב ולהביס את כל גיבורי האויב.
עם זאת, המשחק מגיע עם תרחישי משחק רבים ושונים, ולחלק מהתרחישים הללו יש תנאי ניצחון ייחודיים, כגון צבירת כמות מסוימת של זהב, או מציאת חפץ מסוים.
ישנן ארבע כיתות (class או קלאסים) שונות של גיבורים וטירות, לכל אחד יחידות משלו וחוזקות וחולשות משלו.
שתי כיתות ה"גיבורים", אביר וברברי, זוכות בנקודות מיומנות בהתקפה או בהגנה לעיתים קרובות יותר מאשר בכוחות קסם או בידע.
שני כיתות ה"קסם", מכשף ו-Warlock, צוברים נקודות מיומנות בכוח הלחש או בידע לעיתים קרובות יותר מאשר בהתקפה או בהגנה.
יש גם מעמד נייטרלי, "נודד" של חיילים, כולל נוכלים, נוודים, רוחות (היחיד שלא ניתן להעסיק) וג'ינים.
באמצע נובמבר 1995, New World Computing דיווחה כי Heroes of Might and Magic שלחו 100,000 עותקים לקמעונאים ושהמכירות היו חזקות.
החברה הודיעה שהמשחק "עומד בראש רף ה-100,000 במכירות יחידות".
עד אוקטובר 1997, המכירות המשולבות של Heroes of Might and Magic יחד עם Heroes II וחבילות ההרחבה עלו על 500,000 עותקים.
הסדרה כולה מכרה 1.5 מיליון עותקים עד דצמבר 1999.
אנדי בוצ'ר סקר את Heroes of Might and Magic עבור המגזין Arcane, ודירג אותו ב-7 מתוך 10 בסך הכל.
בוצ'ר מעיר כי "עצם הפשטות שלו, אם כי בסופו של דבר מגבילה, מושכת, והיריבים שהמחשב מציב רחוקים מלהיות קלים לנצח."
Game Spot המשחק זכה למחמאות על המשחקיות שלו, וקיבל 7.5 מתוך 10 בסך הכל.
הוא קיבל פרס שלישיית הזהב מ-Computer Game Review.
בשנת 1996, Computer Gaming World הכריז על Heroes of Might and Magic כמשחק המחשב ה-133 הטוב ביותר שיצא אי פעם.
העורכים כינו אותו "משחק מאוזן להפליא של קרב פנטזיה".
Heroes of Might and Magic II: The Succession Wars הוא משחק מחשב מסוג אסטרטגיה מבוסס תורות שפותח על ידי Jon Van Caneghem באמצעות New World Computing ופורסם ב-1996 על ידי חברת 3DO, עבור המחשב האישי.
המשחק הוא החלק השני בסדרת Heroes of Might and Magic והוא ידוע בעיקר כמשחק הפריצה של הסדרה.
Heroes II נבחר למשחק המחשב השישי הטוב בכל הזמנים על ידי PC Gamer במאי 1997.
חבילת הרחבה, The Price of Loyalty, שוחררה בשנת 1997. מאוחר יותר, 3DO אגד את Heroes II ואת חבילת ההרחבה שלה בקופסה אחת, שיצאה בתור Heroes of Might and Magic II Gold בשנת 1998.
הסוף הקנוני של Heroes I מביא לניצחון של לורד מורגלין אירון-פיסט.
בשנים הבאות, הוא איחד בהצלחה את יבשת אנרות' והבטיח את שלטונו כמלך.
עם מותו של המלך, שני בניו, ארצ'יבלד ורולנד, מתחרים על הכתר.
ארצ'יבלד זומם סדרה של אירועים המובילים לגלותו של רולנד.
ארצ'יבלד מוכרז אז כמלך החדש, בעוד רולנד מארגן התנגדות.
כל סיפור מיוצג על ידי אחד משני הקמפיינים של המשחק.
אם ארצ'יבלד מנצח, המרד של רולנד נמחץ, ורולנד עצמו נכלא ב-Castle Ironfist, מה שמותיר את ארצ'יבלד השליט הבלתי מעורער של אנרות'.
הסיום הקנוני, לעומת זאת, מביא לניצחון של רולנד, כאשר ארצ'יבלד הופך לאבן על ידי אשף החצר של רולנד, תניר.
אירוע זה מוזכר מאוחר יותר ב-Might and Magic VI: The Mandate of Heaven, כאשר ארצ'יבלד משוחרר מהכישוף.
לרוב, Heroes of Might and Magic II הוא במידה רבה שיפוץ גרפי למשחק הראשון.
המשחק מסוג אסטרטגיה וקרבות בתורות, בכך שהשחקן בונה את הממלכה שלו מהיסוד, מבטיח משאבים, מחזק ומגדיל את צבאותיו, ומגייס גנרלים טובים יותר, ולאחר מכן משתמש בנכסים האלה כדי למצוא ולהביס יריבים באמצעות לכידת הטירות שלהם והבסה הצבאות שלהם.
מלבד המראה המעודכן, Heroes II הוסיפו תכונות חדשות רבות שיהפכו למרכיבים בסיסיים בזיכיון Heroes.
הוסיפו את סיעות (class או קלאסים) ה-Necromancer וה-Wizard, והם צורפו לארבעת הסייעות המקוריות (אביר, ברברי, קוסמת ו-Warlock) מהמשחק הראשון.[2] שני הפלגים החדשים האלה מגיעים גם עם צבא של יצורים ועיירה שתואמים את התמחותם, והשישה מחולקים ל-3 פלגים "טובים" ו-3 "רעים".
כל גיבור עדיין שומר על מערכת 'המיומנות העיקרית' מ-Heroes I, אך כעת הוא יכול גם ללמוד מיומנויות משניות, מה שנותן לכל גיבור את היכולת להיות ייחודי יותר ככל שהוא צובר ניסיון.
כל גיבור יכול להחזיק עד שמונה מיומנויות משניות שונות ולאחר שהשיג אותו, ניתן לפתח מיומנות מרמות בסיסיות לרמות מתקדם ומומחה.
לדוגמה, מיומנות החוכמה מאפשרת לגיבור ללמוד לחשים ברמה 3 ומעלה, בעוד מיומנות הלוגיסטיקה מגבירה את יכולת התנועה של הגיבור על פני האדמה.
בגיבורים I, לגיבורים הייתה יכולת מיוחדת אחת וקבועה בהתאם למעמד שלהם.
מערכת הקסם עברה שיפוץ ב-Heroes II.
המשחק משתמש במערכת נקודות קסם המאפשרת לשחקן לחלק את השימוש בכישוף לפי הצורך, בעוד שעלות הנקודות המשתנה של לחשים שונים שומרת על איזון.
תכונה מרכזית נוספת שהוצגה ב-Heroes II היא היכולת לשדרג יחידות צבא מסוימות, להעניק להן סטטיסטיקה משופרת, ובמקרים מסוימים, יכולות מיוחדות.
על מנת לשחק, השחקנים מדריכים את הגיבורים שלהם ומבקשים מהם להילחם בגיבורים אחרים ובטירותיהם.
לשחקן יש שליטה מלאה על הטירות, מה לבנות בהן, והאם לשדרג עיירה לטירה.
ניתן לשדרג כל טירה רק פעם אחת בכל תור.
לבסוף, Heroes II הוסיפו מצב קמפיין ועלילה חדשים, שבו השחקן בוחר את הצד הטוב או הרע ומשחק סדרה של שלבים תוך שימוש בשלושת הפלגים של אותו צד.
ניצחונות בשלבים מסוימים מעניקים לשחקן בונוסים מתמשכים הנמשכים לשלבים הבאים, והשחקן יכול לבחור בונוס התחלתי לפני תחילת כל שלב על סמך האסטרטגיה שהוא נוקט.
בדצמבר 1996, PC Gamer דיווח כי Heroes of Might and Magic II "מצליחים במיוחד במכירות, כאשר כל מוכרמזמין מחדש את המוצר." המכירות המשולבות של סדרות Heroes of Might and Magic, כולל Heroes II, עלו על פני 500,000 עותקים עד אוקטובר 1997. מספר זה עלה ל-1.5 מיליון עותקים עד דצמבר 1999.
Next Generation סקר את גרסת המקינטוש של המשחק, דירג אותה בשלושה כוכבים מתוך חמישה, והצהיר כי "מכיוון שמשחקי תפקידים מעטים ב-Mac, HM&MII, עם השילוב של אופי ורכיבי משחק דמויי Warcraft היא תוספת מבורכת."
Computer Gaming World כינה את Heroes II "משחק אסטרטגיה שהדהים את כולם עם האיכויות המפתיעות, הממכרות שלו וקלות השימוש המדהימה שלו" ומצא ש-Heroes II היה "הרבה יותר טוב מהגיבורים המקוריים של Might and Magic".
מלבד שתי בעיות משחק - היעדר פונקציית המתנה, ואי יכולת לשלוט בגיבור שלך אם כל היחידות שלך מושבתות, המבקר מצא את המשחק "כמעט מושלם."
עבור Microsoft Windows מאת The 3DO Company בשנת 1999. היציאות שלה למספר מערכות מחשבים וקונסולות הגיעו לאחר מכן בשנים 1999–2000. זהו הפרק השלישי בסדרת Heroes of Might and Magic.
השחקן יכול לבחור לשחק דרך שבעה קמפיינים שונים המספרים את הסיפור, או לשחק בתרחיש רנדומלי נגד יריבים ממוחשבים או אנושיים.
Heroes III זכה להערכה אוניברסלית על ידי המבקרים וצבר קהל מעריצים בשנים שלאחר יציאתו לאור.
Heroes Chronicles, סדרה של משחקי היכרות קצרים המבוססים על מנוע Heroes III, יצאה גם היא.
גרסה מיוחדת של Heroes III בשם Heroes III Complete, שכללה את המשחק המקורי ושתי חבילות ההרחבה, שוחררה בשנת 2000.
ב-10 בדצמבר 2014, Ubisoft הכריזה על מה שהיא תיארה כגרסת ה-HD "מחודשת" של המשחק.
הגרסה החדשה כוללת גרפיקה מעודכנת כמו גם תאימות למסך רחב והיא שוחררה ב-29 בינואר 2015, עבור Microsoft Windows, iOS ו-Android עם זאת, היא לא כללה אף אחת מההרחבות מכיוון שקוד המקור שלהן אבד לכאורה.
הסיפור של המשחק מתפתח בעיקר דרך סדרה של שבעה קמפיינים שניתן לשחק בהם, כולם מתרחשים ביבשת אנטגריץ'.
במהלך הקמפיינים, הסיפור מסופר מנקודות מבט מתחלפות, מה שנותן לשחקנים את ההזדמנות לשחק בכל אחד מהגזעים השונים הניתנים לשיחוק.
בעקבות היעלמותו של המלך רולנד איירון-פיסט מאנרות' לפני Might and Magic VI: The Mandate of Heaven, אשתו, המלכה קתרין, נותרה לשלוט בממלכה.
בינתיים, אביה, מלך גריפון הארט מארתיה, נרצח.
ללא המלך האהוב שלהם, ממלכת ארתיה נופלת לידי כוחות האופל של ניגון ואיאופול.
המלכה קתרין חוזרת לביתה ומבקשת לגייס את תושבי מולדתה ולהוביל אותם נגד הרוע שהרס את האומה שלהם.
בינתיים, צבא הנמקים של דיאיה, שהיו אחראים להתנקשות במלך גריפון-הארט, זוממים להחיות את גופתו כשליש.
הם מתכננים להשתמש בחוכמתו בהנהגת צבאות המתים שלהם.
עם זאת, עורמתו של המלך גריפון-הארט גוברת על צבא הנמקים אפילו במצבו המושחת, והוא הופך למלכם.
בינתיים המלכה קתרין נאלצת ליצור ברית עם המחוללים ויחד הם יוצאים להרוס את המלך גריפון-הארט לפני שהוא יהפוך לעוצמתי מדי.
קמפיין בונוס אחרון, הנגיש רק לאחר השלמת הקמפיינים העיקריים, מספר את סיפורם של בדלנים החיים בארצות השונות מסביב לממלכת אירון-פיסט, עייפים מהעימותים שמביאים אי שקט למולדתם, הם מאחדים כוחות כדי להילחם למען עצמאות משתי הממלכות הגדולות.
מאוחר יותר משתמע שהמרד הזו תוזמר על ידי ארצ'יבלד איירונפיסט, האנטגוניסט של Heroes of Might and Magic II.
המשחק דומה מאוד לקודמיו בכך שהשחקן שולט במספר גיבורים המפקדים על צבא של חיילים ויצורים מיתיים ואגדיים.
המשחק מתחלק לשני חלקים, חקר יבשתי טקטי ומערכת לחימה מבוססת תורות.
השחקן יוצר צבא על ידי יצירת משאבים באחד משמונת סוגי העיירות במשחק.
הגיבור מתקדם בניסיון על ידי השתתפות בלחימה עם גיבורי אויב ומפלצות.
התנאים לניצחון משתנים בהתאם למפה, כולל כיבוש כל האויבים והערים, איסוף של כמות מסוימת של משאב, או מציאת חפץ כגון הגביע.
אם שחקן יפסיד את כל העיירות שלו יהיו לו שבעה ימי משחק לכבוש עיר חדשה.
אם הוא לא מצליח לעשות זאת הוא מפסיד והמשחק מסתיים.
אם שחקן יפסיד את כל הגיבורים והעיירות שלו, הוא יפסיד במשחק.
ישנן שתי "שכבות" למפת העולם: מעל פני הקרקע ומתחת.
בדרך כלל יש שערים תת-קרקעיים המובילים אל מתחת לפני האדמה ומעליה.
המפות מלאות במגוון עצום של מבנים, אוצרות, מפלצות, מכרות וכן הלאה שמתגמלים חקר נרחב, צבירת משאבים היא חיונית שכן משאבים אלו נדרשים לפיתוח עיירות.
השחקן חייב גם לפתח את הכישורים העיקריים והמשניים של הגיבורים שלו, הן על ידי לחימה בייצורים (וגיבורי אויב) והן על ידי רכישת חפצים או ביקור במקומות מיוחדים.
לגיבורים ניתנת בחירה של מיומנויות לשדרוג עם עליית רמות, כמו גם להתמקצע יותר בלחימה או בשימוש בקסם.
יש לבחור את המיומנויות בקפידה, שכן הן קבועות וניתן ללמוד רק מספר מצומצם של מיומנויות.
הערים של השחקן משרתות פונקציות רבות, אבל הכי חשוב הן מאפשרות גיוס של יצורים להקמת צבאות.
עיירות גם מספקות כספים, לחשים חדשים ומיקום מבוצר כדי לעמוד כנגד גיבור אויב פולש.
כדי לבנות מבנים חדשים בתוך עיר נדרש זהב ובדרך כלל סוג אחד או יותר של משאב.
עץ ועפרות נחוצים עבור רוב המבנים, אך מבנים יקרים יותר דורשים גם משאבים נדירים יותר (כספית, קריסטל, אבני חן או גופרית).
כל הגזעים דורשים לכל מבניהם כמות לא פרופורציונלית של רק אחד מהמשאבים המיוחדים הללו, מה שהופך את רכישת ושליטת המכרות לחיונית לניצחון.
אותו משאב נחוץ גם כאשר שוכרים את היצורים החזקים ביותר הזמינים לאותה פלג.
לכל סיעה יש גם קומץ מבנים ייחודיים הזמינים רק להם.
אם שחקן מוצא את חפץ הגביע, הוא יכול להעביר אותו לעיירה כדי להפוך אותה לבית הקבוע של הגביע על ידי יצירת מבנה מיוחד.
הגביע מעניק צמיחת יצור מוגברת מאוד והכנסה שבועית, בנוסף לבונוס ייחודי לעיירה.
שמונה הטירות השונות הזמינות ב-Heroes III מסווגות כטובות, רעות ונייטרליות.
בכל עיירה יש שבעה יצורים בסיסיים, שכל אחד מהם יכול להשתדרג לגרסה חזקה יותר.
כל עיירה כוללת גם שני סוגי גיבורים קשורים: אחד שנוטה יותר לכוח (התקפה והגנה), ואחד שנוטה יותר לקסם.
המשחק שוחרר במקור למחשב Windows ב-3 במרץ 1999. יציאת Apple Macintosh שוחררה על ידי 3DO, וחיבור לינוקס שוחרר על ידי Loki Software, שניהם בסוף דצמבר באותה שנה.
בשנת 2000 שוחרר יציאת Game Boy Color בשם Heroes of Might and Magic 2. יציאת Dreamcast ששמרה על הכותרת המקורית פותחה והושלמה גם היא, אך היא לא פורסמה בגלל בעיות טכניות שמנעו מהקונסולה להפעיל את המשחק בצורה מספקת.
שתי חבילות הרחבה רשמיות שוחררו עבור Heroes III.
ההרחבה הראשונה מבין אלה, להב ארמגדון, הציגה מערך עיר תשיעי, קונפלוקס; מחולל תרחישים אקראיים, מגוון יצורים, גיבורים ומבנים חדשים; ושישה קמפיינים ניתנים להשמעה.
ההרחבה השנייה, צל המוות, הייתה הרחבה עצמאית שכללה את שחזור ארת'יה והוסיפה שבעה קמפיינים ניתנים להשמעה ומגוון חפצים חדשים, כולל חפצי שילוב.
חפצי שילוב היו פריטים חזקים במיוחד שהורכבו על ידי איסוף סט ספציפי של חפצים פחותים.
בשנת 2000 שוחררה חבילה המכילה את Heroes III ושתי חבילות ההרחבה כ-Heroes of Might ו-Magic III: Complete.
עם זאת, מעבר לסידור תקליטורי המשחק המקוריים, מהדורה זו עיבדה מחדש את תהליך ההתקנה של המשחק, כמו גם את תפריטי המשחק שלו כדי לשקף מוצר מאוחד.
ב־29 בינואר 2015, כ-15 שנה לאחר המהדורה המקורית של Heroes of Might & Magic III, הוציאה Ubisoft גרסת High-Definition חדשה למשחק התואמת למחשבים אישיים וכן לטאבלטים של Android ו-iOS.
חבילות ההרחבה לא נכללו מכיוון שקוד המקור למהדורות אלה אבד.
קרן התהום היא הרחבת קהילה חינמית שמוסיפה סוג עירוני חדש, מספר רב של פריטים חדשים לשים על המפות, תמיכה במפות ענק ועוד.
המשחק המקורי זכה לביקורות חיוביות על פי האתר GameRankings.
כמו כן המשחק זכה לשלל ביקורות חיוביות באתרים השונים ונחשב בעיני רבים למשחק הטוב ביותר בסדרה.
גרסאות המחשב ו-iOS של מהדורת ה-HD קיבלו "ביקורות מעורבות או ממוצעות" לפי אתר הביקורות Metacritic.
"Here with Me" (בעברית: "כאן איתי") הוא שיר של הזמר האמריקאי D4vd , שיצא לשירותי הסטרימינג ב-22 בספטמבר 2022. הוא הפך ויראלי באפליקציה טיקטוק והפך לשיר השני הכי מצליח שלו, בעקבות "Romantic Homicide".
השיר מתרכז בחוויה של D4vd בקשר רומנטי.
הוא נוצר בהשראת הסרט "למעלה" מ-2009 והוא מבוסס על מערכת היחסים בין הדמויות קארל פרדריקסן ואלה.
לפי D4vd, כשכתב את השיר הוא "ניסה לקשור את חלקי האהבה שאף אחד לא כותב עליהם".
"Hermetico" הוא שיר של הרכב מוזיקת העולם הישראלי בלקן ביט בוקס.
השיר נכתב על ידי חברי הלהקה תמיר מוסקט, אורי קפלן ותומר יוסף, ונכלל באלבומה השני של הלהקה "Nu Med" שיצא בשנת 2007, והפך במהרה ללחן המזוהה עם הלהקה.
השיר זכה לפופולריות רבה לאחר שהזמר ג'ייסון דירולו סימפל חלק מהשיר בסינגל שלו משנת 2013 "Talk Dirty" עם המפיק ריקי ריד (הידוע גם בשם Wallpaper) ששילב את הקטע המוזיקלי הבלקני הייחודי לשיר של דרולו.
להיט נוסף, שהשתמש בדגימה מהשיר הוא "Worth It" של להקת הבנות האמריקאית פיפת' הרמוני, בהשתתפות הראפר האמריקאי קיד אינק.
השיר יצא לתחנות הרדיו האמריקאיות ב-2 במרץ 2015.
"Here Comes the Rain Again" (בעברית: הנה מגיע הגשם שוב) הוא שיר משנת 1983 של הצמד הבריטי יורית'מיקס והשיר הפותח את אלבום האולפן השלישי שלהם Touch.
השיר נכתב על ידי חברי הלהקה אנני לנוקס ודייב סטיוארט והופק על ידי סטיוארט.
השיר יצא לאור ב-13 בינואר 1984 כסינגל השלישי של האלבום בבריטניה וכסינגל ראשון בארצות הברית.
השיר היה הלהיט השני של יורית'מיקס שהגיע לעשירייה הראשונה בארצות הברית, כשהגיע למקום הרביעי במצעד בילבורד הוט 100. השיר גם הגיע למקום השמיני במצעד הסינגלים הבריטי, והפך לסינגל החמישי ברציפות של הצמד שמגיע לעשירייה הראשונה במדינה.
"Here with Me" (בעברית: "כאן איתי") הוא סינגל של התקליטן האמריקאי מרשמלו, בשיתוף פעולה עם להקת הסינת'-פופ הסקוטית Chvrches.
השיר, שיצא ב-8 במרץ 2019 בהוצאת חברות התקליטים ריפבליק רקורדס, גפן רקורדס וג'ויטיים קולקטיב, נכתב על ידי סטיב מק, איאן קוק, מרטין דוהרטי, לורן מייברי ומרשמלו, והופק על ידי סטיב מק ומרשמלו.
נכון ליולי 2025, השיר הושמע למעלה מ-162 מיליון פעמים ביוטיוב, ולמעלה מ-744 מיליון פעמים בספוטיפיי.
Here for It All הוא אלבום האולפן השישה-עשר של הזמרת-יוצרת האמריקאית מריה קארי.
האלבום יצא לאור ב-26 בספטמבר 2025, על ידי חברת התקליטים Gamma.
בראיון עם זאיין לאו ואברו דארדן מאפל מיוזיק ב-30 ביוני 2025, שנערך בלוס אנג'לס לציון 10 שנים לשירות הסטרימינג, קארי שיתפה תובנות חדשות לגבי האלבום.
היא הצהירה שהאלבום ישקף את המסע האישי שלה, במיוחד בעשור האחרון, ויכלול אלמנטים שנלקחו מחייה כאם לתאומותיה בנות ה-14, מונרו ומורוקאן.
"בהחלט, כשהאלבום ייצא, יהיה הרבה ממי שאני היום, ו-10 השנים האחרונות, 14 השנים האחרונות [בו]", אמרה, והוסיפה, "זו סיטואציה מעניינת כשיש לך ילדים, וזה צבע אחר לגמרי.
ב-20 ביולי 2025, קארי הוציאה סרטון בן 37 שניות דרך פלטפורמות המדיה החברתית שלה, בו חוגגת את הדיסקוגרפיה שלה, החל מאלבום הבכורה שלה, Mariah Carey (MC1) ועד Caution (MC15).
הקליפ הסתיים בטקסט "MC16", שרמז על אלבום האולפן השישה עשר שלה.
באותו יום, היא פרסמה את הסרטון בטוויטר עם הכיתוב "MC16 – הכרזה מחר", דבר המצביע על כך שפרטים נוספים ייחשפו ב-21 ביולי.
הטיזר הגיע לאחר הצצה לשיר חדש בשם "Sugar Sweet", ששותף יום אחד קודם לכן.
למרות ששם האלבום ותאריך היציאה שלו נותרו טרם פורסמו, קארי אישרה ביוני שהפרויקט הושלם.
ב-21 ביולי 2025, קארי הכריזה רשמית על אלבומה החדש Here for It All, שעתיד לצאת ב-26 בספטמבר דרך אתר האינטרנט Gamma.
היא חשפה את החדשות באמצעות סרטון טיזר קצר שפורסם ברשתות החברתיות, בו היא נראית צועדת בנעלי עקב גבוהות לפני שהיא שרה קטע משיר הנושא של האלבום.
ארגוןרשימהמיקוםמקורלוס אנג'לס טיימס25 האלבומים הטובים ביותר של 202525
"Type Dangerous" הוא מכיל דגימה של השיר "Eric B.
& Rakim, שנכתב על ידי אריק ברייר וויליאם גריפין.
+ תאריכי יציאות לאור ופורמטים עבור Here for It Allאזורתאריך יציאהפורמט (ים)חברת תקליטיםמקורכלל העולם26 בספטמבר 2025הורדה דיגיטלית • הזרמת מוזיקה • תקליטור • תקליטGamma
"Here I Am" או "Here I Am (Just When I Thought I Was Over You)", הוא שיר שנכתב והוקלט לראשונה על ידי המוזיקאי האמריקאי נורמן סאליט ויצא כסינגל בשנת 1980 בהוצאת RCA רקורדס.
השיר הוקלט שנה לאחר מכן על ידי הצמד הבריטי-אוסטרלי, אייר סופליי, ויצא כסינגל השני מתוך אלבום האולפן השישי שלהם, "The One That You Love".
השיר נכתב על ידי הזמר-יוצר האמריקאי נורמן סאליט, שהוציא אותו כסינגל בשנת 1980, בליווי השיר "This Time I Know It's Real".
שני השירים מופיעים באלבום האולפן היחיד של סאליט, "Here I Am", משנת 1982.
בשנת 1981, הצמד הבריטי-אוסטרלי, אייר סופליי הוציא את גרסתו לשיר, שהיה להיט טופ 5 בארצות הברית.
הגרסה של אייר סופליי יצאה כסינגל בסתיו 1981, הגיעה למקום החמישי במצעד בילבורד הוט 100 בנובמבר של אותה שנה, ונשארה בטופ 40 במשך 15 שבועות.
השיר גם שהה שלושה שבועות בראש מצעד השירים העכשוויים למבוגרים של בילבורד.
מצעד (1981–1982)מיקום שיאקנט מיוזיק רפורט אוסטרלי43הסינגלים המובילים של קנדה RPM18קנדה RPM למבוגרים עכשוויים5בילבורד הוט 100 של ארצות הברית5מוזיקה עכשווית למבוגרים אמריקאית (בילבורד)1US Cash Box Top 1005 מצעדי סוף שנה
מצעד (1981)מיקוםמוזיקה עכשווית למבוגרים אמריקאית (בילבורד)17קאש בוקס אמריקאי27
מצעד (1982)מיקוםבילבורד הוט 100 של ארצות הברית80מוזיקה אמריקאית למבוגרים (בילבורד)21
Hey Joe (בעברית: היי ג'ו) הוא שיר אמריקני עממי, שהפך לקלאסיקה של תרבות הרוקנ'רול, ובוצע על ידי אומנים רבים, במגוון סגנונות.
הביצוע הידוע ביותר לשיר הוא על ידי ג'ימי הנדריקס.
קיימות גרסאות שונות באשר למקורו של השיר.
בשיר שלושה בתים, הכתוב בפורמט של "שאלות ותשובות".
"היי ג'ו, לאן אתה הולך עם אקדח זה בידך?
/ אני הולך לירות באישה שלי, תפסתי אותה מתעסקת עם גבר אחר".
שלוש השאלות ושלוש התשובות מספרות על גבר שגילה כי אהובתו בוגדת בו, ירה בה, ונמלט למקסיקו.
תרבות הנגד של שנות ה-60 של המאה ה-20 אימצה את השיר, והוא זכה לביצועים מאומנים מובילים שהיו מזוהים עם התנועה ההיפית, ובמיוחד מג'ימי הנדריקס שביצע אותו בפסטיבל וודסטוק.
נראה כי המסר האנטי ממסדי שבשיר, והמוטיב של בריחה מידו של החוק, הם שמשכו את ההיפים, מתנגדי מלחמת וייטנאם, אשר רבים מהם, כמו ג'ו, נמלטו אל מחוץ לארצות הברית כדי להימנע מן הגיוס.
בתקופה שלאחר פיגועי 11 בספטמבר צורף השיר לרשימה בת 164 שירים לגביהם המליץ ענק הרדיו האמריקני, תאגיד "CCU" (קליר צ'אנל קומיוניקיישנס), כי לא ישודרו על ידי תחנות הרדיו הקשורות עמו, שכן מילותיהם נחשבו ל"לא ראויות" באווירה הציבורית שלאחר הפיגוע.
רבים סבורים כי המדובר ביצירה "עממית" או מייחסים בטעות את כתיבת השיר למוזיקאי דינו ולנטה (הידוע אף כצ'סטר פאוארס או ג'סי פארו).
לאמיתו של דבר נרשמו זכויות היוצרים של השיר בארצות הברית על ידי המוזיקאי בילי רוברטס בשנת 1962, ונראה כי הוא שכתב את השיר.
לפי אחד המקורות, ייחס רוברטס את כתיבת השיר לוולנטה על מנת לאפשר לו מקור הכנסה כאשר זה שהה בבית הכלא.
רוברטס היה זמר פולק אלמוני למדי, שפעל בקליפורניה, וניגן בגיטרה ובמפוחית בבתי קפה בחוף המערבי של ארצות הברית.
נראה כי הוא שאב את השפעתו ממספר מקורות: בשנת 1955 הקליטה חברתו של רוברטס, ניילה מילר, שיר בשם "בייבי, אל נא תרדי העירה", הדומה במבנה האקורדים שלו ל"היי ג'ו".
בשנת 1953 פורסם שיר הקאנטרי של קארל סמית "היי ג'ו", הנושא את אותה הכותרת ובנוי בצורה דומה של שאלות ותשובות.
שיר עם ידוע משנות העשרים "הבלדה על סיידי הקטנה", עוסק בנושא דומה של רוצח הנמלט לאחר שהרג את אהובתו שבגדה בו.
"הבלדה על סיידי הקטנה" ידועה במספר רב של גרסאות ושמות (לרבות: Bad Lee Brown, Penitentiary Blues, Cocaine Blues, Whiskey Blues) ובוצע על ידי זמרים כג'וני קאש ובוב דילן.
אלו הסבורים כי מקורו של השיר עממי לא הצליחו להביא כל רישום בנוגע לשיר בטרם נרשם בשנת 1962 בשמו של רוברטס, על אף חיפושים רבים שנערכו במקורות כגון מחלקת הפולק והבלוז בספריית הקונגרס, ומכון הסמית'סוניאן.
שירו של רוברטס צבר מעריצים בלוס אנג'לס ורבים הקליטו אותו בין השנים 1965 ל-1966, והפכו אותו לקלאסיקה של הרוק.
ההקלטה הראשונה שפורסמה הייתה של להקה בשם "העלים" אשר הקליטו לשיר שלוש גרסאות שונות בין 1965 ל-1966. שתי הגרסאות הראשונות כשלו, אך הגרסה השלישית הפכה ללהיט, ופרסמה הן את השיר והן את הלהקה, כשהגיעה למקום ה-31 במצעד הפזמונים של ארצות הברית.
השיר הוקלט מאז מאות פעמים.
הגרסה הידועה ביותר הוקלטה על ידי ג'ימי הנדריקס ולהקתו "Jimi Hendrix Experience".
הנדריקס נכח במופע של זמר הפולק, טים רוז, בשנת 1966 בניו יורק, בו ביצע רוז גרסה איטית של השיר.
בדצמבר 1966 פורסמה גרסתו של הנדריקס והפכה ללהיט עולמי.
הגרסה נותרה הגרסה הידועה ביותר של השיר, ואחד הידועים שבשיריו של הנדריקס.
הנדריקס סיים את הופעתו בפסטיבל וודסטוק בביצוע סוחף לשיר.
רשימה חלקית של ביצועי השיר
"Hey Jude" (בעברית: "היי ג'וד") הוא שיר רוק של להקת הביטלס שיצא בשנת 1968. את השיר כתב פול מקרטני (תחת הקרדיט הקבוע לנון/מקרטני) עבור האלבום הלבן, אבל בסופו של דבר יצא השיר רק כסינגל שאורכו 7:05 דקות.
היה זה התקליטון הראשון שהופק בחברת אפל רקורדס.
השיר שהה שבועיים ברציפות במקום הראשון במצעד הפזמונים של בריטניה ותשעה שבועות במקום הראשון במצעד הפזמונים של ארצות הברית (נכון לאז, היה זה השיר שהחזיק בזמן הארוך ביותר במקום הראשון).
"Hey Jude" הוא הסינגל של הביטלס שמכר את המספר הרב ביותר של עותקים יחד עם I Want to Hold Your Hand.
הבי-סייד של הסינגל הוא Revolution (גרסה זו לשיר שונה מהגרסה המופיעה באלבום הלבן, שם הוא נקרא Revolution 1).
המגזין רולינג סטון דירג את השיר במקום ה-8 ברשימת 500 השירים הגדולים בכל הזמנים.
את השיר כתב פול מקרטני לבנו של ג'ון לנון, ג'וליאן (ג'ולס), לאחר שלנון התגרש מאמו של ג'וליאן (אשתו הראשונה), סינתיה.
בשנת 1968 נפרדו ג'ון לנון ואשתו הראשונה סינתיה, עקב הרומן של לנון עם יוקו אונו.
זמן מה לאחר מכן ביקר מקרטני את סינתיה ובנה ג'וליאן, בנו בכורו של לנון.
"היינו חברים טובים מאוד במשך 'מיליוני שנים' וחשבתי שזה יהיה קצת יותר מדי לחתוך אותם מחיי", אמר מקרטני.
השם המקורי של השיר היה "היי ג'ולס", וכוונתו המקורית הייתה לנחם מעט את ג'וליאן בעקבות הגירושים של הוריו.
"התחלתי עם הרעיון לשיר, שהיה – 'ג'וליאן, אל תיקח את זה קשה, קח שיר עצוב והפוך אותו לטוב יותר.
נסה להתמודד עם הדבר הנוראי הזה'.
ידעתי שזה לא הולך להיות קל בשבילו.
תמיד הרגשתי חמלה לילדים שהוריהם התגרשו...
הרעיון לשיר היה לי כבר כשהגעתי אליהם הביתה.
מאוחר יותר שיניתי את השם ל-"היי ג'וד" מפני שחשבתי שזה ישמע טוב יותר".
"הייתי מופתעת לגמרי כאשר אחר-צהריים אחד, פול הגיע לבדו.
התרגשתי מהדאגה העמוקה שלו לרווחתנו...
הוא הלחין את השיר במכוניתו בדרך אלינו.
לעולם לא אשכח את האמפתיה והדאגה של פול כאשר בא לבקר אותנו".
ג'וליאן גילה שהשיר נכתב בשבילו רק לאחר כ-12 שנים.
לטענתו, הוא זוכר שהיה קרוב למקרטני יותר מאשר לאביו: "פול ואני נהגנו לבלות ביחד – יותר מאשר שביליתי עם אבא.
הייתה לנו ידידות נפלאה, ונדמה שיש לי הרבה יותר תמונות שלי ושל פול משחקים יחד מהתקופה ההיא, מאשר תמונות שלי ושל אבא".
למרות העובדה שמקרטני כתב את השיר עבור ג'וליאן, התעקש ג'ון לנון בתחילה שהשיר נכתב בעצם עליו.
היו אנשים נוספים שחשבו שהשיר נכתב עליהם כמו כתבת העיתון דיילי אקספרס, ג'ודית סימונס.
כמו כן, הועלתה השערה שכתוצאה מקשיים במערכת היחסים של מקרטני עם בת זוגו באותה התקופה, ג'יין אשר, הוא כתב את השיר שהיה בעצם מסר "תת-מודע" לעצמו.
למעשה, כאשר לנון טען שהשיר נכתב עליו, מקרטני הכחיש את הטענה ואמר שכתב את השיר על עצמו.
ארגוןרשימהמיקוםמקורבילבורד500 שירי הפופ של כל הזמנים288
+מצעדי כל הזמניםארגוןשםמיקוםכאן 88מצעד שירי הביטלס של כאן 885
הביטלס הקליטו את השיר 25 פעמים באולפני אבי רוד בשני הלילות בין 29–30 ביולי 1968. ההקלטות היו ברובן חזרות ולא יועדו להקלטה עצמה.
התכנון היה להקליט באולפני "טרידנט" כדי להשתמש במכונת הקלטה בעלת 8-ערוצים (באותה תקופה באולפני "אבי רוד" היה קיים רק מכשיר הקלטה בעל 4-ערוצים).
הקלטה אחת מליל 29 ביולי מצויה בדיסק האנתולוגיה השלישי.
הקלטת הקצב העיקרית הוקלטה ב-31 ביולי באולפני "טרידנט".
לשם כך הקליטו 4 "טייקים" ולבסוף בחרו את הטייק הראשון.
הקלטת השיר הסתיימה סופית ב-1 באוגוסט כאשר ג'ורג' מרטין (מפיק מוזיקלי) הוסיף תזמורת של 36 כלים לפזמון החוזר של השיר.
התזמורת הכילה: עשרה כינורות, שלוש ויולות, שלושה צ'לי, שני חלילים, קונטרבס, בסון, שתי קלרינטים, קונטרה-בס קלרינט, ארבע חצוצרות, ארבעה טרומבונים, שתי קרנות-יער, כלי הקשה ושתי בס מיתרים.
בזמן שהוסיפו קולות רקע, ביקשו הביטלס מחברי התזמורת שיעזרו להם על ידי מחיאת כפיים ושירה משותפת של הפזמון החוזר.
רוב חברי התזמורת הסכימו (עבור תשלום כפול), אך חבר אחד התנגד לרעיון ולא שיתף פעולה – "אני לא מתכוון למחוא את הכפיים שלי עבור השיר הארור של פול מקרטני", אמר.
רינגו סטאר כמעט ופיספס את תזמון הכניסה שלו במהלך ההקלטה כאשר עזב לפתע להפסקת שירותים – בלי לידע את שאר חברי הלהקה – והביטלס התחילו להקליט בלעדיו.
במהלך ההקלטה הראשית, לנון צעק "או!" מלווה בצעקת "פאקינג הל" בדקות 2:56 ו-2:58 בהתאמה, לתוך השיר.
זה קרה לאחר שהוא שר "תן לה להיכנס לתוך עורך" כאשר מקרטני שר "תן לה להיכנס מתחת עורך".
מהנדס הקול קן סקוט אמר מאוחר יותר לכריס האנט, כתב העיתון MOJO, .
לג'ורג' האריסון ופול מקרטני היו חילוקי דעות בזמן הקלטת השיר.
בזמן אחת החזרות האריסון ניגן ריף בגיטרה בתשובה לכל שורת מילים.
העניין לא התאים לארגון השיר לפי תפיסתו של מקרטני, והוא הטיל וטו.
רון ריצ'רדס, שעבד עבור ג'ורג' מרטין באולפני "פארלפון" ו"אייר", ומי שגילה את להקת "ההוליס", היה נוכח בהקלטות ביטלס רבות.
הוא אמר שמקרטני היה "חסר רגישות לכל האחרים בסטודיו", ושהוא היה "בטירוף" כדי להפיק את ההקלטה האפשרית הטובה ביותר, כמעט בכל מחיר.
בשנת 1968 הפכה גרסת כיסוי של השיר בביצועו של וילסון פיקט ללהיט בארצות הברית.
חוה אלברשטיין הקליטה גרסה עברית של השיר בשם "היי רות".
את המילים כתב יורם טהרלב, והשיר הופיע באלבום "משירי ארץ אהבתי".
השיר היה לאחד מהשירים השונים של הביטלס אשר בוצעו מחדש על ידי אלביס פרסלי.
Hey Jude (שמו המקורי: The Beatles Again) הוא אלבום אוסף של להקת הביטלס שיצא ב-1970. האלבום מורכב מסינגלים שלא יצאו בשום אלבום (באלבומים בגרסה האמריקאית) ומהבי-סייד שלהם מהשנים 1964–1969. האלבום יצא בארצות הברית ב-26 בפברואר 1970 ובבריטניה ב-11 במאי 1979.
כל השירים נכתבו על ידי ג'ון לנון ופול מקרטני, למעט Old Brown Shoe שנכתב על ידי ג'ורג' האריסון.
נמטודה זו חיה בסימביוזה מוטואליסטית עם חיידק הטרוטרופי אובליגטורי (טפיל מוחלט (טפיל אובליגטורי)) ממשפחת Enterobacteriaceae הנקרא Photorhabdus luminescens חיידק זה הוא בעל מחזור חיים יוצא דופן בו הוא מתפקד כסימביונט במעי הנמטודה וכן כאנטומופתוגן לסדרות שונות של חרקים כגון פרפראים, חיפושיות, חגבאים, זבובאים, דבוראים ותיקנים.
הנמטודה הנמצאת בדרגת infective juvenile תרה באופן פעיל אחר פונדקאי תוך חישת CO2, שמנים אתריים המופרשים מהחרק הפונדקאי וחומרים נוספים המופרשים משורשי צמחים.
הנמטודה חודרת להמוצל החרק הפונדקאי דרך הפה, האנוס, פתחי הנשימה או על ידי חדירה ישירה דרך ה exoskeleton תוך שימוש במבנה דמוי שן.
בהמוצל משתחררים החיידקים הסימביונטים ממעי הנמטודה שם הם משתכפלים במהירות.
נמצא כי נמטודות בהן לא מצויים החיידקים אינן מאריכות חיים וכן אינן גורמות למות החרק הפונדקאי ובנוסף נמצא כי בהזרקת תאי חיידקים להמוצל החרק ערך ה LD50 הוא 5 תאי חיידק לחרק.
נתונים אלו מעידים על כך כי החיידק הוא הגורם העיקרי לתמותת החרק.
לאחר חדירה להמוצל והפרשת החיידקים IJ מתנשל לדרגה רביעית של זכרים ונקבות בוגרים ואלו מתרבים ויוצרים 2-3 דורות הניזונים מהבקטריות וגוף החרק המתפרק.
כאשר מאגר המזון קטן השלב המאוחר של הדרגה השנייה מפסיק ליזון כאשר הוא מכיל בגופו את החיידקים הסימביונטים, הוא מגיע לדרגת IJ מבלי להשיל את הקוטיקולה של הדרגה השנייה ויוצא מגוף החרק המת בחיפוש אחר פונדקאי חדש.
גיבורי המזרח (בסינית מסורתית:中華丈夫; ידוע גם כ־"אתגר הנינג'ה" או "שאולין נגד נינג'ה") הוא סרט אמנויות לחימה שהופק ב-1978. את הסרט ביים לאו-קאר-ליונג ומככב בו השחקן גורדון לו.
קאר-ליונג מופיע בתפקיד אורח כמאסטר של סגנון "אגרוף שיכור".
הסרט מיוחד בייצוג אמנויות הלחימה היפניות לצד הוו-שו האופייני לרוב סרטי אמנויות הלחימה של הונג קונג.
אה טו (אותו מגלם גורדון לו) הוא מתאמן בוו-שו.
אביו העשיר ארגן עבורו נישואים עם בתו של עמיתו, איש עסקים יפני.
אה טו מתנגד בתחילה ומעמיד פני חולה, אולם מסכים לנישואים אחרי שהוא מגלה שכלתו לעתיד, יומיקו קודה ("קונג זי" במנדרינית), היא אישה מושכת.
אחרי החתונה, הוא נוכח לדעת שגם זוגתו מתאמנת באמנויות לחימה.
אה טו סבור שסגנון הקראטה שלה אלים, לא יעיל והוא מנסה לשכנע אותה ללמוד סגנונות סיניים נשיים ויעילים.
בשלב מאוחר יותר היא נפגעת במהלך ויכוח בשאלה לאיזו אומה יש סגנונות אמנויות לחימה נעלים יותר, ולבסוף היא עוזבת ליפן.
כשהוא נוסע ליפן להפציר בזי להתפייס עם בעלה, אביו של אה טו רואה את קונג זי מתאמנת עם חבר ילדותה ומאמנה באמנויות הלחימה טקנו, שמתקרב אליה יתר על המידה.
כתחבולה במטרה להשיבה לסין, אה טו שולח לה מכתב הקורא תיגר על אמנויות הלחימה היפניות ונחיתותן לעומת אלו הסיניות שמהן יצאו.
אה טו מקווה שהמכתב יכעיס את קונג זי מספיק כדי שהיא תחזור כדי להוכיח שהסגנונות היפניים הם טובים כמו הסיניים.
כשהיא שבה לסין, אה טו מקווה להשלים אתה.
אולם התוכנית עולה על שרטון כשטקנו קורא את המכתב במקום קונג זי.
טקנו מבין את הכתוב בו כעלבון וכקריאת תיגר על אמנויות הלחימה היפניות ומספר על תוכנו למאסטרים אחרים לאמנויות לחימה יפניות שנוסעים אתו לסין כדי להיענות לאתגר של אה טו.
בדו-קרב הראשון אה טו מפרש לא נכון מחווה של רחשי כבוד מהלוחמים היפניים ולכן מגביר את התרעומת.
בגלל אי ההבנה התרבותית הזו, הלוחמים היפניים אינם מתייחסים עוד לקרבות הבאים כתצוגה של סגנונותיהם אלא כקרבות טוטליים.
קונג זי, שמבינה את חומרת המצב, עוזרת לאה טו ומזהירה אותו ממומחיותו של טקנו באמנות הנינג'יטסו.
הסרט ידוע בכך שהוא מציג סגנונות שונים של אמנויות לחימה וכלי נשק:
קטאנה יפנית לעומת Jian סינית (חרב ארוכה בעלת שני קצוות).
קראטה אוקינאווי לעומת אגרוף שיכור סיני.
נונצ'קו וטונפה האוקינאווים מול Three-section staff הסיני.
יארי יפנית מול Qiang הסינית (רומח).
סאי האוקינאווית מול Butterfly sword הסינית.
ג'ודו יפני מול שמן בוטנים (קרב קומי).
טכניקות נינג'ה Hensōjutsu ו־Shinobi-iri מול קליפות בוטנים (קרב קומי אחר).
שוריקן ו־darts יפנים מול needles, ו־sleeve arrows (כלי הטלה) סינים.
Kusarigama יפני מול Rope dart סיני (כלי נשק לכבילה וקשירה).
נינג'אטו היפנית מול Dao הסינית (חרב רחבה בעל קצה אחד).
סגנון עקרב יפני (המצאה של הסרט) מול סגנון עגור לבן של הקונג פו.
הסרט שונה מהמקובל בסרטים בהונג קונג באותה עת, במקום להציג סטראוטיפים של יפנים כרשעים, הסרט מתייחס הן לדמויות היפנים והן למיומנויות הלחימה שלהן בכבוד.
היבט לא שגרתי אחר של הסרט הוא שהבמאי לאו התעקש על כך שהקרבות לא יסתיימו במוות.
בהתאם לכך, אף דמות אינה נהרגת בסרט, אה טו מבקר את הטכניקה הקטלנית של הנינג'יטסו כבלתי מכובדת.
הוא מתייחסת לה כ"כזו שטומנת פח" ובה משתמשים רק "פושעים בוגדניים", ובניגוד לכך "דרך הקונג פו (הסינית) שמה דגש על הוגנות ופתיחות" (כל הציטטות נלקחו מגרסת ה־DVD של Celestial Pictures.
הגרסה המדובבת לאנגלית, הקרויה בדרך כלל Shaolin Challenges Ninja, משתמשת בשפה קשה אפילו יותר ואה טו מתייחס בה לנינג'יטסו כ"רצח" במקום "טמינת פח".
Hey, Soul Sister הוא שיר של להקת הפופ רוק האמריקאית טריין.
השיר יצא לאור ב-11 באוגוסט 2009 כסינגל הראשון מאלבום האולפן החמישי של הלהקה, Save Me, San Francisco.
השיר דורג במקום השלישי במצעד הסינגלים האמריקאי בילבורד הוט 100, מכר בארצות הברית מעל ל-5.9 מיליון עותקים והיה לסינגל הנמכר ביותר בחנות האייטונס בשנת 2010 ולסינגל השני הנמכר ביותר בארצות הברית בשנת 2010. גרסת הלייב של השיר זכתה בפרס גראמי.
Het zotte geweld (בתרגום מילולי מהולנדית: "אלימות מטורפת"), הוא פסל של הפסל והצייר הבלגי ריק ואוטרס.
הפסל עשוי ברונזה וגובהו כ-2 מטרים.
הפסל נוצר בהשראתה הישירה של הרקדנית האמריקאית המפורסמת איזדורה דאנקן.
דנקן הייתה מפורצות הגבולות של הבלט הקלאסי וטענה שהציר המרכזי של התנועה הוא החופש של היוצרת.
דנקן הייתה באותן שנים פופולרית בקרב אמנים רבים באירופה והשאירה רושם רב על ואוטרס לאחר שצפה בה מופיעה בבריסל ב-1907 ולאחר שפגש אותה ב-1909.
כבר ב-1909 החל ואוטרס לעבוד על הפסל שנוצק בתחילת 1912 בבריסל.
הדוגמנית לפסל הייתה אשתו נֵל, ששימשה כדוגמנית ברוב ציוריו ופסליו של ואוטרס.
ברוב עבודותיו של ואוטרס מתוארת נל כעקרת בית העוסקת בגיהוץ, תפירה וקריאה או כ"יפהפייה נרדמת".
לעיתים נדירות משורטטת דמותה באופן כה חופשי ודינמי.
באף עבודה אחרת של ואוטרס לא מופגנת בעוצמה שכזו שמחת חיים, קלילות ודינמיות.
בסגנון הפסל ניכרת השפעתם של אוגוסט רודן ושל הפסל האיטלקי מדראדו רוסו שליצירתו נחשף ואוטרס ב-Salon des indépendants שהוצג גם בבריסל.
ב-1955 הוציא הדואר הבלגי בול שבו מצויר הפסל.
ואוטרס יצר מספר העתקי יציקות של פסל זה והוא מוצב במספר אתרים בשמות שונים:
Het zotte geweld - הפסל היה מוצב במוזיאון המלכותי לאמנות באנטוורפן ומ-1950 הושאל לגן הפסלים מידלהיים שבאנטוורפן, שם הוא נמצא מאז.
La Vierge folle - פסל המוצב בגן הפסלים של אוניברסיטת ליאז'.
La folle danseuse - במוזיאון איקסל (בבריסל)
La folle danseuse - במוזיאון ליון לאמנות .
Herz und Mund und Tat und Leben (בעברית: לב ופה ומעשה וחיים), רי"ב 147, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה בחג הביקור, שחל ב-2 ביולי 1723. הקנטטה ידועה גם בשל כורל הסיום שלה, שעובד לפסנתר על ידי מיירה הס ונודע בשם "Jesu, Joy of Man's Desiring".
עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים.
קנטטה זו הייתה החמישית שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24 ורי"ב 167. היא מתבססת על גרסה קדומה יותר שהלחין ב-1716 בוויימאר, הממוספרת 147א והמוזיקה שלה אבדה.
בדומה לשתי הקנטטות הראשונות שביצע בלייפציג, ובניגוד לשתי הקנטטות שאחריהן, גם זו ארוכה ומחולקת לשני חלקים, שמבוצעים בנפרד, לפני תפילת המיסה ואחריה.
סדר הקריאה לחג הביקור כולל פסוקים מספר ישעיהו המנבאים את בואו של המשיח ופסוקים מהבשורה על-פי לוקאס המתארים את ביקורה של מרים אם ישו אצל אלישבע, אמו של יוחנן המטביל ואת תפילת המגניפיקט שנשאה מרים.
באך השתמש בלברית שכתב סלומו פרנק (Salomo Franck) בוויימאר והוסיף שלושה רצ'יטטיבים ושני קטעי כורל בין האריות, ובכך יצר את המבנה של רבות מהקנטטות שלו, של אריה ורצ'יטטיב לסירוגין, ובסיום כורל.
בעזרת התוספות גדלה הקנטטה דייה כדי שיוכל לחלק אותה לשני חלקים.
לא ידוע מיהו מחבר הלברית של הרצ'יטטיבים, ואילו הכורלים הם פרי עטו של מרטין יאן (Martin Jahn).
קנטטה 147א נועדה לביצוע ביום ראשון הרביעי של תקופת הציפייה, כמה ימים לפני חג המולד, ועסקה באופן כללי בישו ובמרים.
הרצ'יטטיבים שנוספו נועדו להתאים למועד החדש ולמקד את הלברית בנושא הביקור.
כמו כן, בלייפציג הייתה נהוגה תענית בתקופת הציפייה ובמהלכה לא נוגנה מוזיקה, ולכן לא יכול באך להשתמש בקנטטה המקורית למועד המקורי שנועדה לו.
המוזיקה לשני הכורלים שבסיום כל חלק היא זהה.
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, חצוצרה, שני אבובים, בסון, שני כינורות, ויולה ובאסו קונטינואו.
לקנטטה 10 קטעים בשני חלקים:
2. רצ'יטטיב לטנור: Gebenedeiter Mund (פה מבורך)
3. אריה לאלט: Schäme dich, o Seele, nicht (אל תבושי נפשי, להכיר מושיעך)
היצירה הוקלטה במלואה למעלה מ-40 פעמים בהקלטות מסחריות.
בנוסף מבוצע קטע הכורל בויארציות רבות, לכלי נגינה בלבד ובעיבודים לכלים אחרים.
Herr, gehe nicht ins Gericht mit deinem Knecht (בעברית: אדון, אל תבוא במשפט), רי"ב 105, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון התשיעי שלאחר חג השילוש הקדוש, ב-25 ביולי 1723.
ב-1876 הוציאה לאור חברת באך את הקנטטה לראשונה, בכרך 23 של פרסומיה.
סדר הקריאה לאותו יום כולל פסוקים מהאיגרת הראשונה אל הקורינתים ומהבשורה על-פי לוקאס שעוסקים במשל המשרת הרמאי.
החלק הראשון הוא פסוק מספר תהלים וקשור גם הוא למשל מהבשורה ולהמשך הטקסט שעוסק בעוונות האדם העומד למשפט לפני האדון - אלוהים.
החלק האחרון לקוח ממזמור של כריסטיאן וייס (Christian Weiss), איש כמורה בכנסיית תומאס הקדוש בלייפציג.
הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, קרן טבעית, שני אבובים, שני כינורות, ויולה ובאסו קונטינואו.
רצ'יטטיב לאלט: Mein Gott, verwirf mich nicht (אלהי, אל נא תדחני)
אריה לסופרן: Wie zittern und wanken (מה תרעדנה, תתנודדנה)
רצ'יטטיב לבס: Wohl aber dem, der seinen Bürgen weiß (אך אשרי האיש, אשר ידע מי ערב לו)
אריה לטנור: Kann ich nur Jesum mir zum Freunde machen (אם אני יכול להפוך את ישו לידידי)
היצירה הוקלטה במלואה 24 פעמים בהקלטות מסחריות.
בין המנצחים שביצעו את ההקלטות ניתן לציין את ניקולאוס הרנונקור (ב-1979), טון קופמן (ב-1997), מסאקי סוזוקי (ב-1999) וג'ון אליוט גרדינר (ב-2000).
(גרמנית: "אדוני, עיניך רואות האמונה") היא קנטטה דתית מאת יוהאן סבסטיאן באך.
הקנטטה נכתבה במסגרת משרתו בלייפציג עבור יום ראשון העשירי אחרי חג השילוש, ובוצעה לראשונה ב-25 באוגוסט 1726.
הקנטטה היא חלק ממחזור הקנטטות השלישי של לייפציג.
מחזור התפילה והלימוד המקובל באותו יום ראשון הוא האיגרת הראשונה אל הקורינתים, י"ב, א'-י"א והבשורה על פי לוקאס, פרק ט', מ"א-מ"ח.
לברית הקנטטה קשורות באופן כללי למאורעות הפרקים המוזכרים, כשמילות הכורו הפותח מארמזות ל ופרק האריוזו מהאיגרת אל הרומאים, ב', ד'-ה'.
שני הפרקים האחרונים הם הבתים השישי והשביעי מהמנון מאת יוהאן הרמן , אך למנגינה המסורתית של ההמנון הלותרני "Vater unser im Himmelreich" .
ישנה מחלוקת לגבי זהות מחבר יתר הלברית, כשחוקרים שונים הציעו את כריסטיאן וייס האב, את כריסטיאנה מאריאנה פון זיגלר ואת כריסטוף אלם.
הקנטטה בוצעה לפחות פעמים, בביצוע הבכורה ושוב בסביבות 1737.
הקנטטה כתובה לאלט, טנור, בס, מקהלה, חליל, שני אבובים, שני כינורות, ויולה ובאסו קונטינואו.
פרקי היצירה מתחלקים לשנים, החלק הראשון מבוצע לפני הטקס והשני בסיומו, באופן חריג החלק השני אינו נפתח בציטוט המקראי של הפרק הרביעי.
אריה (טנור) Erschrecke doch, (חרדו אז)
רצ'יטטיב (אלט ) Beim Warten ist Gefahr; (בהמתנה טמונה הסכנה)
כוראל (מקהלה) Heut lebst du, heut bekehre dich, (חי היום, היום הכה על חטא)
שלשה פרקים מהקנטטה שימשו את באך מאוחר יותר בשתים מהמיסות הקצרות שחיבר.
הפרק הראשון הוא פרק מקהלה משוכלל העושה שימוש במגוון אמצעים פיגורטיביים מוזיקליים לציור המילים.
אחרי חזרה על המשפט הפותח וחלק מהמבוא מתחילה פוגה קצרה נוספת הנגמרת גם היא במשפט הפותח.
הפרק עושה בין היתר שימוש באפקט של מעברים דינמיים חדים, שאומנם אופייני למוזיקה אופראית, גם בגלל המבנה המורכב של הפרק אינו דומה לכזו.
את הפרק שאל באך לפרק הקיריה הפותח מיסה רי"ב 235.
הפרק השלישי, אחרי רצ'יטטיב יבש (Secco) קצר לבס, הוא אריה, למעשה טריו לאבוב, לאלט ולקונטינואו, כשתפקידי האלט והאבוב החופשיים ארוגים זה בזה בתבניות של חיקוי וליווי.
הפרק כתוב בדו מינור לעומת השימוש בסולם סול מינור בפרקים הקודמים.
את הפרק שאל באך ל"Qui tollis" במיסה רי"ב 233, בה הוחלף תפקיד האלט בתפקיד סופרן.
פרק האריוזו, החותם החלק הראשון, הוא בעל אופי מנוגד לאריה.
ראשית הוא כתוב במשקל שלש שמיניות הנושא אופי ריקודי, השימוש בכל כלי הקשת לעומת האריה לאלט ה"צנועה" והאינטמית, העושה שימוש רק באבוב ובקונטינואו, תורם לאופיו האחר.
כמו כן הסולם מתחלף למי במול, המז'ור היחסי לסולם הפרק הקודם.